**Referat fra møde i Bruger- og Pårørende Rådet Gildhøjhjemmet**

Dato: 25.02.2025 kl. 16.30-18.30.

Sted: Gildhøjhjemmet, kontor centerleder.

Tilstede:

Beboere: Preben Jørgensen (afd. C, 1.)

Oline Hansen (afd. A, st.).

Pårørende: Peter Egtrop (pårørende afd. C).

 Jeanette Thomsen (pårørende afd. D).

Seniorrådet: Suppleant Henrik Skovborg (for Susanne Hulkvist)

Ledelse: Anette Falk, Centerleder.

 Dorthe Johansen, leder af køkken/aktivitet/rengøring.

**Nyt fra centerleder**

* **Beredskabsplan:**
* Vi er i gang med at få lavet ens kasser til alle afdelinger som nødberedskab i forbindelse med et evt. strømsvigt.
* **Status på personalet og organisering.**
	+ Udvikl.spl. går på pension og vi har fået ansat en ny i stillingen. Det bliver én af vores nuværende centersygeplejersker, der har fået stillingen. En af centersygeplejerskerne har fået job tættere på sin bopæl. Vi har derfor ansat 2 nye sygeplejersker, der begge starter 1. marts.
	+ Ledige stillinger: Vi har pt. ingen ledige stillinger.

Der bliver spurgt ind til om vi så ikke bruger vikarer? Svar: Jo, det gør vi, da der både er ferieafvikling og sygdom, som skal dækkes. Vi forsøger dog at dække med vores egne faste vikarer, som er kendt i huset. Det kan ikke altid lade sig gøre.

Det bemærkes at det også opleves som om, der bruges færre vikarer i huset.

* **Orientering om egenkontrol på afdelingerne** – Fødevarestyrelsen kommer på uanmeldte tilsyn. Vi har haft ekstra tilsyn, da egenkontrollen i afdelingerne har haltet med kontrol at temperatur af den varme mad. Der har dog ikke være risiko for maden, da denne altid kontrolleres i vores centralkøkken før den leveres ud i afdelingerne. Der har været udfordringer med registreringen i systemet E-smiley, men dette er nu sat i system og vi har fået glade ☺ i hele huset nu.

Tilsynet har krævet at der er dobbelt vaske i afdelingskøkkenerne (én særskilt til håndvask og en vask til ”alt øvrigt”). Det er nu iværksat og vaskene vil blive udskiftet i løbet af marts måned.

* **Status på omlægning af demensindsatsen på ældrecentrene.**

Alle medarbejdere har nu været på 2 dages kursus i demens i 2024 og vi er gået i gang med næste modul, som omhandler ”pårørende samarbejdet”. For uden plejepersonalet, får også personalet i teknisk service, administrationen, køkken og rengøring et minikursus i demenssygdomme og hvordan man møder mennesker med demens.

 Side 1 af 3

Kommentar: ”Da jeg flyttede ind her, vidste jeg heller ikke noget om demens, men nu har jeg vendet mig til at jeg får besøg indimellem og at hun undersøger mine ting. Så viser jeg hende bare venligt ud igen”.

* **Status for Gildhøjhjemmet og bygning af det nye friplejehjem.**

Der arbejdes med en drifts- og samarbejdsaftale mellem Brøndby kommune og Diakonisse stiftelsen. 27/3-2025 kl. 16-18 er der borgermøde i Møllesalen for interesserede. Det gælder lokalplanen for Vesterled. Her vil der også være mulighed for at spørger ind til friplejehjemmet.

Planen er fortsat byggestart i 2026 og indflytning efteråret 2027.

* **Tilfredshedsundersøgelse v. Danmarks Statistik foråret 2025.**

Som tidligere nævnt, ønsker Danmarks Statistik at interviewe nogle af beboere mhp. at undersøge tilfredsheden med at bo på ældrecenter. Interviewene er planlagt til 11/3.

* **Indsatser 2025:**
	+ Demens – pårørende samarbejde. Beskrevet ovenfor.
	+ Der professionelle samarbejde. Vi har valgt at have ekstra fokus på medarbejder relationer og samarbejde i år. Vi har tidligere været på kursus i ”Ræk mig lige samarbejdet, tak!” og vi skal sikre at alle nye medarbejder også kender til de enkle og effektive genveje til fælles forståelse, fælles refleksion og fælles udvikling af det professionelle samarbejde. Undervisningen foretages lokalt af Anette Falk, der har taget lederuddannelsen i Det Professionelle Samarbejde.
	+ Kvalitetsarbejde.

Vi arbejder med forskellige ”pakker” (f.eks. ernæring, mundpleje, fald, infektioner) på de forskellige afdelinger. Dette både for at øge fagligheden og patientsikkerheden, sikre gode arbejdsgange, men også for at dele viden og erfaring på tværs af afdelingerne til gavn for beboerne.

* + Palliation (Den sidste tid).

Vi har valgt at have fokus på palliation i år, for at sikrer at personalet er klædt på til den sidste tid både rent fagligt, men også etisk, så den sidste tid bliver bedst muligt – både for beboeren og de pårørende. Vores kommende udviklingssygeplejerske har diplom i Palliation og det vil være hende, der står for undervisningen.

* **Valg til BP-rådet og årlig afdelingsmøder – hvad gør vi fremover?**

Vi er enige i BP-Rådet om, at vi har prøvet rigtig mange (!!) tiltag for at få flere til at melde sig til både BP-rådet og til afdelingsmøderne uden held.

Vi beslutter derfor at *de årlige afdelingsmøder udgår* og pårørende opfordres til at tage kontakt til sygeplejersken eller afdelingslederen ved behov for information og/eller spørgsmål.

Vi har som sædvanlig valg til BP-rådet i september måned (30.09.2025): Vi planlægger oplæg ved formanden for BP-rådet (Peter), der vil fortælle om det at være i Rådet samt et oplæg omkring ”Den sidste tid” (palliation) forud for selv valget.

 Side 2 af 3

**Nyt fra køkken/aktivitet/rengøring**

**Køkken:**

Der er udarbejdet beredskabsplan for madproduktion ved strømsvigt.

Der arbejdes forsat med økologisk omlægning og nedbringelse af CO2 aftrykket.

I december havde køkkenet nedbragt deres CO2 aftryk med 25%.

Køkkenet har en økologiprocent på 89,4 % målet er at komme over 90% så vi kan få det økologiske guldmærke.

Vi er blevet spurgt centralt fra om vi anvender turbokyllinger i produktionen, det gør vi ikke da turbokyllinger ikke er økologiske og ikke overholder dyre velfærdsproblematikken. Enkelte kommuner har forbudt brugen af turbokyllinger pga. af dyrvelfærd.

De tre ældrecentres køkkener har været gennem en mini køkkenanalyse, hvor der er blevet peget på ensretning af tilbuddene, det betyder for Gildhøjhjemmet at vi i 2025 har reduceret i fælles arrangementer i Møllesalen. Der afholdes fælles Sankt hans og husets fødselsdag, Påske- og julefrokost flyttes til afdelingerne.

Der sættes fokus på madspild i marts måned, der er udvalgt en afdeling til at deltage i projektet.

**Rengøring**:

Rengørings gruppen er ved at være oplært i Nexus til dokumentation af udførte rengøringsydelser.

**Aktivitetscentret Toppen:**

Der er planlagt loppemarked i marts, det afholdes over 2 dage i Midtpunktet.

Der planlægges ligeledes med at op starte madgruppe for kvinder, da det for år tilbage var en stor succes.

Den 25/3 får vi besøg af pølsevogn, arrangementet er for beboer og personalet og sponsoreret af Kusk midler.

Referent: Dorthe og Anette

 Side 3 af 3